NaiveNeuron/SloPal huggingface dataset:
Šeliga, Juraj, poslanec NR SR (2023-06-22):
Ďakujem, ďakujem pekne aj za právne vstupy, ktoré dali kolegovia, ale aj za politické vstupy, to je, to je bez debaty. Asi tá moja pointa je v tom, že, že ja som to vnímal, začnem pánom poslancom Pročkom, a to, čo som povedal, nie ten, kto chce pomáhať, je zlý, že, že niektorí politici v tomto pléne, zhodou okolností tu nesedia, hovoria práve tým, ktorí majú možno iný pohľad na vec, ale snažia sa byť konštruktívni, že, že nechcú dávať a nechcú pomáhať. A tá základná otázka asi, že prečo ma to znepokojuje, je to, že, že každý, ako tu sedíme, aj tí, čo nás sledujú, proste majú nejaký rodinný rozpočet. A keď s tým rozpočtom sa snažia rozumne hospodáriť, tak si veci plánujú. A ja som rád, že sa peniaze nachádzajú a že, že táto bývalá teda vládna koalícia nemá korupčné kauzy, no len 600 alebo 800 miliónov je proste fakt strašne veľa. A tým, že sa to minule schválilo, obrovský 600-miliónový výdavok, je tiež veľa. A keď to príde takto pozmeňovákom bez toho, aby to teda vôbec bolo vyčíslené, lebo, lebo to vyčíslené nie je, to, to vieme, tak, tak potom to nenaberá na takej dynamike, že ktokoľvek môže prísť v princípe s čímkoľvek, dať to ako pozmeňujúci návrh a hotovo. Len, len to nás v niečom dobehne, lebo aj ten, ten problém demografie a rodín je širší, a to vy viete mnohí lepšie ako ja, že to nesúvisí len s tým, že koľko peňazí ide alebo nejde. To, že majú ísť peniaze, o tom ja mám pocit, že, že nikto nepochybuje, možno je to o tej miere, že koľko, že o tom je asi diskusia, ale ten problém je oveľa komplikovanejší a, a ja sa ospravedlňujem, pán, pán kolega Šefčík, len toto je naozaj tak trochu debata o bilborde, o tom, že vy chcete dať, keď by ste sa dostali do vlády, proste matky bez daní... (Prerušenie vystúpenia časomerom.)
A. Belousovová, podpredsedníčka NR SR: (2009-03-10):
A slovo má pán poslanec Frešo.
Bastrnák, Tibor, poslanec NR SR (2013-10-23):
Vážený pán predseda, chcel by som požiadať vás a celý parlament, aby sme bod 56 prerokovali v piatok ráno o 9.00 hodine. Zmenu programu navrhujem.
F. Mikloško, poslanec: (2004-09-23):
Ak sa parlament vzdá toho, aby o základnom zákone štátu rozhodoval on, teda nie on, ale vláda, tak prepáčte, vzdáva sa všetkého. Ja si pamätám ako prvýkrát, prvýkrát, keď sme prijali ako Slovenská republika rozpočet, nebohý Hvezdoň Kočtuch prišiel k mikrofónu a povedal, aby sme zaspievali hymnu, a ja som sa vtedy smial. Ale neskôr som to pochopil. Proste slobodne zvolení ľudia vo voľbách rozhodli o všetkých, o bohatstve štátu a o financiách. Ak vy... Prosím? Ak vy toto chcete dať vláde a chcete vládu splnomocniť, aby rozhodovala o rozpočte, aby 4 roky nemusel parlament vôbec prijať zákon, lebo tak je ten zákon o rozpočtových pravidlách stanovený, tak pri, opakujem, všetkej úcte k vám vám musím povedať, že v týchto ústavnoprávnych otázkach, bohužiaľ, ak niekto je nekompetentný, tak v tejto chvíli, znovu sa ospravedlňujem, vy. (Potlesk.)
Demian, Jaroslav, poslanec NR SR (2015-05-20):
Ďakujem za slovo. Vážená pani podpredsedníčka, vážené pani poslankyne, vážení páni poslanci, vážený pán podpredseda vlády, vážení členovia vlády, dovoľte mi ako určenému spravodajcovi výboru predniesť správu Výboru Národnej rady Slovenskej republiky pre financie a rozpočet o výsledku prerokovania správy o stave implementácie štrukturálnych fondov a Kohézneho fondu v programovom období 2007 – 2013. Správu o stave implementácie štrukturálnych fondov a Kohézneho fondu v programovom období 2007 – 2013 rozhodnutím č. 1564 z 18. mája 2015 pridelil predseda Národnej rady Slovenskej republiky na prerokovanie výboru pre financie a rozpočet s termínom ihneď. Ako gestorský výbor predseda Národnej rady určil výbor pre financie a rozpočet. Určenú správu prerokoval Výbor Národnej rady Slovenskej republiky pre financie a rozpočet a prijal k nej uznesenie č. 419 zo dňa 19. mája 2015. Uvedený výbor predloženú správu zároveň vzal na vedomie a odporučil Národnej rade Slovenskej republiky správu zobrať na vedomie. Zo strany výboru, ani poslancov neboli predložené žiadne stanoviská alebo pripomienky. Gestorský výbor na svojej schôdzi konanej dňa 19. mája 2015 schválil uvedenú správu o výsledku prerokovania správy svojím uznesením č. 420. Určil ma za spoločného spravodajcu a poveril ma predniesť správu výboru na schôdzi Národnej rady. Návrh na uznesenie k tejto správe tvorí prílohu tejto správy. Vážená pani podpredsedníčka, skončil som. Prosím, otvorte rozpravu.
Pčolinský, Peter, podpredseda NR SR (2022-12-06):
Dve faktické poznámky. Pán poslanec Galek.
M. Hort, podpredseda NR SR: (2007-12-04):
No a dovoľte mi povedať ešte, čo ma zaujalo, ale tak až šokovalo. Nepočul som v tomto parlamente ešte nikdy takú obhajobu Ivana Lexu a činov, ktorých sa dopustil, keď sa mu tu, myslím, štrnásťkrát alebo pätnásťkrát odoberala imunita, takým spôsobom, ako ste si ho obhájili za to, že nebol ešte do dnešného dňa odsúdený, keď už aj váš šéf, ktorý voľakedy bol býval povedal, že kto sa bude vracať k amnestiám, tak keby mal vrátiť diplom, tak svojho času, a nebolo to tak dávno, myslím, pred nejakými štyrmi-piatimi dňami, už aj v ňom sa pohlo svedomie a chcel sa vrátiť k tomu, aby sa konečne zrejme tie Lexove veci doriešili, a preto sa aj treba vrátiť k amnestiám. Skúste sa spýtať na to, ako to bolo s Ivanom Lexom, pani Remiášovej, skúste sa spýtať rakúskej polície, ktorá dobre vie, ako to bolo s únosom prezidentovho syna. Iba u nás to nikto nechcel vedieť. Stúpili sme vám na otlak s bytom pána premiéra a s vinicami, a preto musíte takto útočiť.
Lipšic, Daniel, poslanec NR SR (2014-11-09):
Pán minister, možnože to ani vo vzťahu k vám nie je fér, ale máloktorý minister začínal s takou zlou nálepkou, s akou začínate vy vo vzťahu k Pente, k Medical Group, k pánovi Paškovi. A to ste naozaj vo funkcii v princípe jeden deň alebo dva dni. Hovoríte, že vec sa vyšetruje. Ja som bol v Piešťanoch ešte pred vaším vymenovaním, teda začiatkom týždňa. Tam v princípe, musím povedať, je dosť jasná tá vec, pred dvomi rokmi ten istý prístroj so všetkým, čo k tomu patrilo, to znamená stavebné úpravy, likvidáciu starého cétečka, stál približne milión. Vtedy to ponúkal výhradný dodávateľ Philipsu firma S&T Slovakia. Potom tam prišiel Medical Group a úplne to isté cez kopirák zrazu stálo 1,6 mil. Tam podľa mňa nie je až tak veľmi čo vyšetrovať. Čiže ten váš postoj, že vyšetrujeme, vyšetrujeme, sa mi zdá byť trošku alibistický. Ale mám aj jednu ďalšiu otázku. Keď sa vás pýtali po vymenovaní, čo hovoríte na schránkové firmy, tak ste na to veľmi nereagovali. Ja o tom budem hovoriť vo vystúpení mojom ohľadne putovania firmy Medical Group a tak ďalej. Ale mňa by zaujímala jedna vec. Ak máte skutočne záujem na tom, aby schránkové firmy na Slovensku prestali zarábať obdivuhodné zisky v zdravotníctve a najmä za vlád Roberta Fica, či podporíte ako minister zdravotníctva návrh novely zákona o verejnom obstarávaní, ktorý je podaný na najbližšiu schôdzu, ktorý zakazuje schránkovým firmám uchádzať sa o verejné obstarávanie, o tendre. To znamená, umožňuje to len takým firmám, kde je zrejmý a známy beneficial owner.
Viskupič, Marián, poslanec NR SR (2020-07-14):
Pán predsedajúci, ďakujem za slovo. Prosím, dajte hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní.
Šedivcová, Viera, poslankyňa NR SR (2014-10-21):
Ďakujem pekne za vaše názory. Ja naozaj sa s vami stotožňujem a ministerstvo už vyčísľuje práve financie, ktoré budú potrebné v rozpočte na tieto kompenzačné príspevky. A naozaj táto služba je veľmi nedostatková v rámci celého Slovenska, tak som rada, že aj vy ste sa rozhodli tento zákon podporiť.
Šipoš, Michal, poslanec NR SR (2023-12-05):
Ďakujem. Áno, je pravda, Igor, že EXPO v Dubaji je hanbou ministrovania Richarda Sulíka a na základe zistení Najvyššieho kontrolného úradu by mal Sulík nahradiť spôsobenú škodu štátu. Ale posledný, kto sa má k zlodejinám vyjadrovať, sú poslanci Smerohlasu. Páni zo strán, ktorí tu dvanásť rokov kradli ako straky, sľubovali výstavbu diaľnice do Košíc do roku 2010, počujete dobre, do roku 2010. Sľubovali, že získajú strategické podniky pre Slovensko, sľubovali pomoc rodinám, no v realite im pridávali centy. Namiesto toho tu vybudovali systém svojich ľudí, ktorí boli nedotknuteľní, systém, v ktorom si ctení podnikatelia ako Kočner mohli robiť, čo chceli. Vybudovali systém, o ktorom hovoril strýko pána navrhovateľa, Kaliňák Robert straší, že korupcia na najvyšších miestach neexistuje. Systém, na ktorý, keď upozorňoval čestný novinár Ján Kuciak, tak ho jednoducho brutálne popravili, lebo o ich zlodejinách už nechcú počuť. A dnešná schôdza? Dnešná schôdza nie je o Sulíkovi a jeho babráctve. Táto schôdza je o prekrytí, tak ako si hovoril, prekrytí toho, čo sa tu chystajú Fico, Pellegrini a Danko spáchať, zlikvidovať špeciálnu prokuratúru, odstaviť čestných prokurátorov od roboty a zastaviť všetky vyšetrovania, ktoré sa diali za ich gazdovania. A o tom to celé je. Ale nebojte sa, páni z vládnej koalície a dámy, spravodlivosť a pravda vás dobehne. Karma je zdarma. (Potlesk.)
Kvasnička, Marián, poslanec NR SR (2013-12-04):
Ďakujem veľmi pekne. Ja by som sa tiež, podobne ako Jozef Viskupič by som sa prihováral za radikálnejší vstup do prítomného zákona o múzeách a galériách, naozaj jeho modernizáciu. Veci, ktoré sú tam napísané, ktoré sa bytostne dotýkajú teda života galérií a múzeí, ten galerijný život poznám trošku lepšie. To znamená, že galérie majú robiť akvizičnú zbierkotvornú činnosť, že majú robiť výskum v regionálnych možnostiach i vzhľadom na svoje špecifiká, že výsledky svojej práce by mali publikovať, aj dramaturgie výstavných plánov zostavovať tak, aby reflektovali prinajmenšom stredoeurópsky ranking hodnotenia výtvarníkov, a teda kvality umeleckej tvorby. Nič z týchto vecí, ktoré sú v zákone ako povinnosť, tie galérie nerobia, robia to minimálne, akvizície spia, definitívne kvôli peniazom výskum minimálny. A ešte dokonca ako aj výstavy, ktoré idú, tak majú vlastne putovný charakter. Viac-menej len kolujú po jednotlivých galériách v regiónoch, aby minimalizovali svoje náklady na ne, a nehovoriac o tom, že, samozrejme, toto si môžu dovoliť vtedy, keď chýbajú kritériá, alebo keď sú, keď sa nerešpektujú tieto kritériá. A tá personálna otázka, ktorú spomínal Jofo Viskupič, je podľa mňa kľúčová. A keď tam nebudú kompetentní ľudia, dneska sú odbory, kde sa študuje manažment galérií, manažment múzeí, kulturologické predmety, a keď títo ľudia sa nedostanú do inštitúcií, tak potom tá úroveň naozaj upadá. Ja myslím, že zmenou toho zákona aj ministerstvo by získalo silné inštrumenty na určenie vkusového niveau alebo nejakej hladiny. Takto je to beznádejná činnosť, ktorá ide do suterénu. Ďakujem veľmi pekne.
Šeliga, Juraj, podpredseda NR SR (2020-04-03):
Panie poslankyne, páni poslanci, ďakujeme za účasť a vyhlasujem 4. schôdzu Národnej rady Slovenskej republiky za skončenú. Len pre vašu informáciu, ďalšia schôdza sa pravdepodobne uskutoční v utorok 7. apríla o 10.00 hod. Pozvánky by ste mali dostať, ale aby ste už vopred mali túto informáciu a vedeli sa zariadiť. Veľká vďaka, pekný víkend. (Rokovanie 4. schôdze sa skončilo o 13.54 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR a členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 9
Pellegrini, Peter, predseda NR SR (2015-12-04):
S reakciou na faktické pán poslanec Galko.
M. Číž, podpredseda NR SR: (2009-06-18):
Pani poslankyňa, pýtam sa, či chcete reagovať, mať teda otázku v rozsahu dvoch minút, doplňujúcu. Áno? Máte slovo, pani poslankyňa.
Kaščáková, Renáta, poslankyňa NR SR (2016-06-21):
Áno, využijem svoje postavenie spravodajkyne, poviem aj ja svoj názor. Myslím si, že tu ani nejde tak o to, že sa tento zákon dotýka povinnosti a právomoci ministerstva vnútra, na čele ktorého stojí krajne nedôveryhodný človek podozrivý z nezákonného obohacovania sa a aktívnymi kontaktmi s dôvodne podozrivou osobou v daňových machináciách, ako je pán Bašternák, a v každej slušnej krajine by už dávno odstúpil; ide tu o to, že povinnosť hlásiť svoj pobyt je istým druhom šikany, ba priam niečím, čo sa dotýka osobnej slobody a čo pri istej miere zveličenia hraničí už len možno so zavedením bumažiek, ktoré kedysi Sovietsky zväz používal na kontrolu pohybu svojich občanov, svojich občanov. Takže myslím si, že teraz tu nejde až tak o pána Kaliňáka, ale o voľný pohyb občanov, ich slobodu, ktorá je v aktuálnej situácii obmedzovaná nezmyselnou povinnosťou, ktorú by sme mali zrušiť ako evidentnú zbytočnosť a nevymožiteľnú normu v našom právnom systéme. Myslím si, že o toto tu ide, a na tom, že je vhodné niečo nepotrebné a nepoužívané zrušiť, by sme sa mohli zhodnúť aj napriek politickým spektrom. (Ruch v sále.) Naprieč, nie napriek. (Povedané so smiechom.)
Figeľ, Ján, podpredseda NR SR (2014-06-24):
Ďakujem pekne, teraz dávam slovo spoločnému spravodajcovi z výboru pre sociálne veci, jeho predsedovi pánovi Jánovi Podmanickému, aby informoval Národnú radu o výsledku rokovania výborov a odôvodnil návrh a stanovisko gestorského výboru. Áno, prebiehala práve gratulácia k meninám pánovi ministrovi.
A. Belousovová, podpredsedníčka NR SR: (2007-10-18):
Pristúpime k odpovedi na ďalšiu otázku. Ďalšiu otázku adresoval pánovi premiérovi pán poslanec Čech. Je pán poslanec prítomný? (Hlasy z pléna: Nie.) Ďalšiu otázku položila pani poslankyňa Rošková, je prítomná. Prečítam otázku: „Vážený pán predseda vlády, ako hodnotíte politickú diskusiu okolo tzv. Benešových dekrétov?“ Nech sa páči, pán podpredseda vlády, odpovedajte na otázku.
Blaha, Ľuboš, podpredseda NR SR (2024-06-20):
Na vaše vystúpenie evidujem, pán poslanec, dve, tri faktické poznámky. Ako prvý sa prihlásil pán poslanec Ján Podmanický. Nech sa páči.
Ďuriš Nicholsonová, Lucia, podpredsedníčka NR SR (2016-10-27):
Pán poslanec Uhrík.
Paška, Pavol, predseda NR SR (2013-02-13):
Pán poslanec Zajac do rozpravy.
J. Brocka, poslanec: (2009-05-20):
Igor Štefanov zavádzal a nehovoril pravdu, keď tvrdil po nástupe do funkcie ministra, že, citujem jeho slová, „do tendra pripravoval iba nejaké podklady a že nenesie zaň žiadnu zodpovednosť“. Jeho vlastné podpisy na zlodejsky predražených faktúrach ho usvedčujú. Je preto pochopiteľné, že aj Európska komisia po oboznámení sa so situáciou oznámila slovenskej vláde, že všetky peniaze, ktoré doteraz štát zaplatil na základe zmluvy v nástenkovom tendri, považuje za neoprávnené na úhradu z eurofondov. To znamená, že Komisia nepreplatí minimálne 350 mil. korún, ktoré štát vyplatil do konca roka 2008 konzorciu firiem blízkych predsedovi SNS. Je smutné, že na to, aby vláda Roberta Fica vyzvala ministra Štefanova zrušiť škandalózny tender, musel prísť list z Európskej komisie z Bruselu, ktorý konštatoval aj porušenie právnych predpisov Európskeho spoločenstva. Dámy a páni, Igor Štefanov sa podieľal na príprave, realizácii aj obhajobe škandalózneho nástenkového tendra, o ktorom Najvyšší kontrolný úrad konštatuje, že boli pri ňom porušené štyri zákony a po liste z Európskej komisie evidentne vznikla Slovenskej republike škoda značného rozsahu. Igor Štefanov aj svojou obhajobou nezákonnosti a do oči bijúcej netransparentnosti nie je pre skupinu poslancov do budúcna zárukou presadzovania verejného záujmu vo funkcii ministra slovenskej vlády. Dámy a páni, toto sú dôvody, pre ktoré nemôže Igor Štefanov zastávať funkciu člena vlády Slovenskej republiky, a preto skupina poslancov navrhuje Národnej rade vysloviť mu nedôveru. Ďakujem za vašu pozornosť. (Potlesk.)
Pellegrini, Peter, predseda NR SR (2015-09-29):
Prezentujme sa a hlasujme o procedurálnom návrhu vrátiť návrh zákona na dopracovanie. (Hlasovanie.) Prítomných 130 poslancov, za hlasovalo 56, proti bolo 74. Konštatujem, že tento návrh sme neschválili.
Ježík, Jozef, poslanec NR SR (2012-12-05):
Teraz dávam hlasovať spoločne o bodoch 3 a 4 zo spoločnej správy s odporúčaním gestorského výboru schváliť ich.
Blanár, Juraj, podpredseda NR SR (2022-03-17):
Ďakujem, pán podpredseda. Teraz nás bude predseda branno-bezpečnostného výboru Juraj Krúpa informovať o správe výboru. Nech sa páči.
K. Tóthová, poslankyňa: (2002-04-04):
Preto podľa môjho názoru je účinnejšie ísť cestou sprísňovania odpustenia doživotného väzenia sprísnením podmienok prepustenia aj doživotného väzenia, teda mať inštitút doživotného väzenia, ale veľmi-veľmi úzku štrbinku odchodu z tohto trestu.
Sárközy, Irén, poslankyňa NR SR (2018-10-23):
Vážený pán predsedajúci, v rozprave vystúpili siedmi poslanci, pričom boli podané tri pozmeňujúce návrhy. Pán predsedajúci, keďže pozmeňujúce návrhy boli podané v rámci včerajšej rozpravy, dajte, prosím, najprv hlasovať o skrátení lehoty.
Sulík, Richard, predseda NR SR (2011-05-18):
Pán poslanec Dostál, nech sa páči, máte slovo v rozprave.
Blanár, Juraj, poslanec NR SR (2020-05-20):
Teraz budeme hlasovať, pán predseda, o druhom pozmeňujúcom návrhu pána poslanca Kéryho.
Petrák, Ľubomír, poslanec NR SR (2017-06-14):
Pán podpredseda, dajte, prosím, hlasovať o tom, že návrh zákona Národná rada prideľuje na prerokovanie ústavnoprávnemu výboru, výboru pre financie a rozpočet a výboru pre vzdelávanie, vedu, mládež a šport s tým, že gestorským výborom bude výbor pre vzdelávanie, vedu, mládež a šport. A súčasne navrhujem, aby predmetné výbory prerokovali predmetný návrh zákona v druhom čítaní do 16. 6. 2017 a gestorský výbor do 19. 6. 2017. A nad rámec hlasovania, pán predseda, navrhujem, aby sme zaradili druhé čítanie návrhu tohto zákona vzhľadom na zahraničnú pracovnú cestu pána ministra školstva ako terminovaný bod dňa 19. 6. o 14.00 hodine.
J. Vaľová, poslankyňa: (2008-10-29):
Čiže my sme sa snažili im vyjsť v ústrety, tak ako sa to len dalo, alebo ako to bolo možné, ale myslím, že pán kolega Halecký povie, ako štátny tajomník mali rokovanie a na čom sa dohodli a nechám to na pána Haleckého, pretože so štátnym tajomník si určite viac vymieňajú svoje názory. Čo sa týka pána Zsolta Simona, no, viete, prekvapujete ma. Ja nesedím na súdoch, neviem, o akých súdoch rozprávate, lebo vy stále poviete aj s kolegyňou Sárközy a a nepoviete b. To je tak, ako by ja som povedala, že pán Zsolt klame, ale nepoviem v čom. Čiže to isté vy ste povedali, že pán Robert Fico klame na nejakom súde. No, ja na žiadnom súde som s pánom Ficom nebola, a ak by klamal, tak by ho určite súd odsúdil za tieto slová, ak by klamal. Takže nebudem sa k tomu vyjadrovať, čo sa týka pána premiéra. Pánu premiérovi dôverujem. Myslím si, že túto krajinu vedie dobre, a myslím si, že o tom svedčí aj to, že ľudia mu dôverujú, čo vlastne hovorí prieskum verejnej mienky. A čo sa týka pani kolegyne Kláry Sárközy, no, nikoho na koberec nevoláme, nikoho neprovokujeme. My len chceme, že ak niekto povie, že to tak bolo, a niekto niečo povedal, aby nám vysvetlil, kde to povedal, pretože potom je to zavádzanie. A nikoho nemienim rozčuľovať. A, pani kolegyňa, ja vždy takto horlivo pracujem. Mohli ste si všimnúť aj vo výbore, všade, pretože mňa baví práca poslanca. Mňa práca baví vôbec, čo sa týka sociálnej politiky. Ďakujem pekne.
B. Bugár, podpredseda NR SR: (2005-11-08):
(Hlasovanie.) Prítomných 140, za 46, proti 12, zdržalo sa 80 poslancov, nehlasovali 2. Konštatujem, že body 3 a 4 zo spoločnej správy sme neschválili. Nech sa páči.
Blanár, Juraj, podpredseda NR SR (2022-09-23):
Ďakujem. Teraz udeľujem slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Tomášovi Lehotskému, aby uviedol spravodajskú informáciu.
Pročko, Jozef, poslanec NR SR (2024-01-16):
Áno. Mám procedurálny návrh, aby Národná rada Slovenskej republiky rokovala v rámci, rámci rokovacieho poriadku. Odôvodnenie: Moje vystúpenie bolo v rámci zákona, bolo v rámci rokovacieho poriadku. Moje vystúpenie sa týkalo tretieho čítania v rámci zákona kompetenčného. Na záver som mal pozmeňujúci technicko-legislatívny návrh legislatívneho charakteru. Nič som neporušil. Naozaj v tej rozprave som chcel odôvodniť tento môj legislatívno-technický pozmeňovací návrh. Nie je pravda čo rozprával pán Podmanický, že som sa netýkal, že som sa nedotýkal témy. Je to zavádzanie a lož.
Gy. Juhász, poslanec: (2009-11-04):
A ešte k tomu, čo pán poslanec Halecký povedal. Myslím si, že to neboli otázky na mňa, ale na predkladateľa. Musíte si to potom vydiskutovať v rámci koalície. Ďakujem.
Bugár, Béla, podpredseda NR SR (2018-03-14):
Áno. Takže teraz dávam slovo ešte pánovi poslancovi Schlosárovi, aby ako spravodajca nám oznámil návrh gestorského výboru. Nech sa páči.
B. Bugár, podpredseda NR SR: (2002-02-06):
I. Hudec, poslanec: Vážený pán predsedajúci, vážené dámy poslankyne, páni poslanci...
B. Bugár, podpredseda NR SR: (2004-05-11):
(Hlasovanie.) Prítomných 131 poslancov, za 68, proti 53, 10 sa zdržali hlasovania. Konštatujem, že Národná rada sa rozhodla, že tento vládny návrh zákona prerokuje v druhom čítaní. Nech sa páči.
Buček, Jozef, poslanec NR SR (2019-10-15):
Ďakujem pekne za slovo, pán predsedajúci. Vážené panie poslankyne, páni poslanci, v súlade s § 73 zákona o rokovacom poriadku som bol určený výborom Národnej rady pre obranu a bezpečnosť za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
Verešová, Anna, poslankyňa NR SR (2016-09-20):
Ďakujem veľmi pekne, pán kolega. Ja začnem trošku úsmevne. Celé roky sa mi nepáčilo ako matke, že chodím na dovolenku, na materskú dovolenku. A využijem mnohé moje, moje teda priateľky, známe, kolegyne. Hovorili, že muži chodia na vojenskú službu a my chodíme na materskú dovolenku. (Povedané so smiechom.) To bolo trošku úsmevné. A teraz by som chcela povedať, že vlastne som pochopila, že prečo to bolo nazvané dovolenkou. Asi nám chceli vyplácať takú istú, takú istú čiastku, ako za dovolenku, na ktorú máme nárok. Ale nikdy sa tak nestalo. Volá sa to dovolenka, ale vždy išlo o nejakú časť, percentuálnu časť príjmu. Takže je najvyšší čas naozaj aj nehovoriť možno o dovolenke. My týmto, teraz vážne, my týmto naozaj reagujeme na ľudí, na ženy, na mladé rodiny, na mužov a ženy, rodičov, ktorí sa skutočne boja mať deti, ktoré pritom chcú mať. Z dlhodobých prieskumov naozaj vychádza, že ľudia chcú mať viac detí, ako v skutočnosti nakoniec majú. Zníženiu príjmu počas narodenia dieťaťa a starostlivosti oň sa veľmi, veľmi boja. Takže otvárame tému, o ktorej je treba stále rozprávať, rokovať, vyjednávať.
Figeľ, Ján, podpredseda NR SR (2012-06-19):
Ďakujem pekne. Vzhľadom na čas prerušujem rokovanie o tomto bode. Zajtra budeme pokračovať o 9.00 hodine schváleným programom, bodom 2. Ďakujem pekne všetkým. (Prerušenie rokovania o 19.17 hodine.)
Pčolinský, Peter, podpredseda NR SR (2023-01-26):
Teraz v rozprave vystúpi pán poslanec Marián Kéry.
Šeliga, Juraj, poslanec NR SR (2022-12-20):
Ďakujem, pán predseda. Dajte hlasovať o tom, že Národná rada prerokuje tento návrh zákona v druhom čítaní.
Paška, Pavol, predseda NR SR (2012-10-16):
Hlasujeme. (Hlasovanie.) 139 prítomných, 52 za, 80 proti, 7 sa zdržali. Tento návrh sme neschválili.
Klus, Martin, podpredseda NR SR (2019-12-04):
Otváram všeobecnú rozpravu. Do rozpravy som dostal dve písomné prihlášky. Za poslanecký klub SaS pána poslanca Baránika a takisto pán poslanec Dostál je prihlásený písomne do rozpravy. Nech sa páči, pán poslanec Baránik.
Danko, Andrej, podpredseda NR SR (2024-09-26):
Tĺk si ty akurát a prosím o slušnosť, dobre?!
Šeliga, Juraj, podpredseda NR SR (2020-06-04):
Pán poslanec Kotleba.
J. Slota, poslanec: (2006-12-05):
Pán Mikloško, neviem, ja by som o tých pomätených názoroch, alebo neviem, ako si to formuloval, ja by som chcel k tomu povedať, že tu je viacero pomätencov, ktorí sa tu stále oháňajú demokraciou a slušnosťou a ja neviem čím všetkým, a pritom v tejto sále v tomto parlamente sa rehoceme ako... (Prerušenie časomierou.)
Krajniak, Milan, minister práce, sociálnych vecí a rodiny SR (2020-04-20):
Vážený pán predsedajúci, dámy a páni. O čo ide? Ide o ten spomínaný prísľub, že tí zamestnávatelia, ktorí boli zavretí zo zákona, čiže z rozhodnutia hlavného hygienika, aby mohli v apríli, za apríl tohto roka požiadať alebo mohli čerpať tú výnimku, že nebudú musieť zaplatiť odvody za zamestnávateľa. To je podstatou tohto návrhu zákona, a aby, samozrejme, to bolo platné vlastne hneď od začiatku mája a mohli si to uplatniť za apríl. Tak preto to ide v skrátenom legislatívnom konaní. Sú tam ešte dve veci, na ktoré by som chcel upozorniť. Ako som už pred chvíľkou povedal, my robíme všetko pre to, aby sme tie podmienky pre tých ľudí, ktorí spĺňajú žiadosť o pomoc na zamestnancov a na udržanie pracovných miest, aby ju sme čím viacej rozšírili, nie zúžili. Takže sme urobili takú vec, že v tejto novele, ak niekto už nevládal kvôli problémom v marci zaplatiť februárové odvody, nebude sa to považovať za prekážku, aby mohol čerpať túto pomoc. Lebo tie, mnohí mali naplánované platenie tých odvodov na druhú polovicu marca, ale vtedy už boli zasiahnutí, boli zavretí, to znamená nemohli ich zaplatiť. Aj takíto budú môcť žiadať o tú pomoc. A ďalšia vec, ak niekto bol dlžník v Sociálnej poisťovni, tak pre účely toho zákona a tej schémy pomoci, ak má uzavretý splátkový kalendár a dodržiava ho pre účely tej pomoci, nie je považovaný za dlžníka alebo neplatiča. Preto to ide v skrátenom legislatívnom konaní. Ďakujem pekne.
Grendel, Gábor, podpredseda NR SR (2022-06-22):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Dobre, takže pán navrhovateľ a po ňom pán spravodajca. Končím možnosť prihlásiť sa do ústne do rozpravy. Nech sa páči, pán minister, máte slovo.
Dostál, Ondrej, poslanec NR SR (2020-05-15):
Ďakujem za upozornenie, pán podpredseda. Ja by som sa chcel pripojiť k poďakovaniu pani poslankyne Žitňanskej, ktoré adresovala pani komisárke Stavrovskej. Tiež a tak urobili sme to aj na výbore, sa chcem poďakovať za tú robotu, aj za tú správu a teda verím, že dôjde k zmene prístupu parlamentu a ďalších orgánov a teda k zlepšeniu, k zlepšeniu situácie. Hovorila si o tom, že, žiaľ, je tu málo poslancov. No už, už sme zažili aj teda oveľa prázdnejšiu sálu pri, pri správe pani komisárky, aj pri, pri iných správach, ktoré, ktoré tu počúvame a ktoré súvisia s ľudskými právami alebo právnych špecifických skupín. A predpokladám, že aj tá diskusia bude, povedal by som, stručnejšia, ako bola pri správe pani Patakyovej a pri správe pani Tomanovej, ale teda dúfam, že bude oveľa menej vzrušená, dramatická a konfliktná a že pani komisárka dostane jednoznačnú podporu aj pri schvaľovaní tej správy. A poslednú vec, o ktorej hovorila tiež teda pani poslankyňa Žitňanská, na ktorú reagujem, je, že čo spraviť s tými legislatívnymi podnetmi? Časť je v programovom vyhlásení, časť sú samozrejme veci, ktoré musí vyvinúť iniciatívu vláda, lebo nie sú, nie je v kapacitách poslancov alebo nejakej skupiny poslancov ich riešiť, ale ja som hovoril o tom aj na pôde výboru pre ľudské práva a národnostné menšiny, keď sme mali tento bod na programe, že by bolo dobré, keby náš výbor, ale aj výbor pre sociálne záležitosti, prípadne aj výbor pre vzdelávanie, výbor pre zdravotníctvo, poslanci, ktorí majú záujem, sa dali dohromady a prebrali tie... (Prerušenie vystúpenia časomerom.)
Bugár, Béla, podpredseda NR SR (2018-05-16):
Chcem sa opýtať spravodajcu, nie, nechce sa vyjadriť. Takže prerušujem rokovanie o tomto bode programu. Ešte máme pár minút, môžme začať druhé čítanie o návrhu poslancov Petra Antala a Petra Pamulu na vydanie zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriadení a prevádzke protialkoholických záchytných izieb (tlač 892). Dávam slovo pánovi poslancovi Antalovi, aby návrh zákona odôvodnil. Nech sa páči. (Rokovanie o návrhu poslancov Národnej rady Slovenskej republiky Petra Antala a Petra Pamulu na vydanie zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov , tlač 892.)
Hrnčiar, Andrej, podpredseda NR SR (2017-12-05):
Pán poslanec Jurzyca.
Kuffa, Štefan, poslanec NR SR (2014-12-09):
V úvode som to povedal a ocenil som to úsilie a nepochybujem o tom, že kolega Dodo Hlina to predkladá s dobrým úmyslom. Určite áno. Ja som len hovoril o tej forme, ktorú si, o ktorej si dovolím ako pochybovať. Myslím si, že predsa len nejaké tie skúsenosti, aj sám za seba môžem povedať pri tej práci s bezdomovcami a hlavne môj brat, ktorý s nimi robí už 25 rokov, tak tá skúsenosť je. Veľakrát tí bezdomovci nemajú nič, okrem toho, čo majú oblečené na sebe. Úplne nič. A potom to, čo kolega tuná spomínal, to je možnože to v ruke, to je tá cigareta a možno tá fľaša vína, ktorú má v tej druhej ruke. To je úplne všetko, čo títo ľudia majú a nemajú nič. Ja som sa tak zamyslel, aj tak nad tým, aj kolegynka jak to tuná spomínala, tie útulky, útulky pre psov a mačky staviame, ale útulky pre ľudí tuná nemáme. Chýbajú nám. Nezaslúži si každý človek, aby mal tú primeranú úctu? Veď, myslím si, že tá ľudská dôstojnosť je naozaj tou prioritou a človek ocitajúci sa na ulici, veľakrát tie zvieratká majú svoje brlohy, hniezda majú svoje vtáky a človek nemá kde hlavu skloniť. To je, okupuje tú lavičku. Mal som, môžem povedať, aj priateľov, minimálne kamarátov a boli to bezdomovci, ktorých som poznal osobne a keď si na to spomeniem, konkrétne Jožka mám na mysli teraz, pred možno piatimi alebo šiestimi rokmi zomrel na ulici. Zomrel na ulici a zomrel na lavičke. Nad tým sa treba zamyslieť. To je tak nedôstojné a neúctivé. Veľmi je to nedôstojné. Znižuje to ľudskú dôstojnosť každého človeka. A každý človek si zaslúži, aby aj v tých záverečných chvíľach a o to viac, čím si bližšie pri smrti, aby si si zaslúžil naozaj tú primeranú dôstojnosť. Toto mi tuná... (Prerušenie vystúpenia časomerom.)
Tóth, Vojtech, poslanec NR SR (2022-11-29):
Pán predseda, keďže sme hlasovali o pozmeňujúcich návrhoch zo spoločnej správy, odporúčam hlasovať o tom, že predložený návrh zákona prerokujeme v treťom čítaní ihneď.
Zmajkovičová, Renáta, podpredsedníčka NR SR (2013-06-04):
Ďakujem. Pán spravodajca, chcete zaujať stanovisko? (Reakcia z pléna.) Prerušujem rokovanie o tomto bode programu. Ďalším bodom programu je prvé čítanie o návrhu poslanca Alojza Hlinu na vydanie zákona, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov. Návrh zákona je uverejnený ako tlač 516. Návrh na jeho pridelenie na prerokovanie výborom je v rozhodnutí č. 495. Dávam slovo poslancovi Alojzovi Hlinovi, aby návrh zákona uviedol. Máte slovo opäť, nech sa páči. (Rokovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov , tlač 516.)
Laššáková, Jana, podpredsedníčka NR SR (2014-04-01):
Asi nič (vyslovené s pobavením), popriať pekný večer pánom poslancom. Všetkým. A uvidíme sa zajtra ráno o deviatej. Prerušujem rokovanie o tomto bode programu, samozrejme zajtra ráno začneme prvým čítaním o návrhu poslancov Ľudovíta Kaníka a Viliama Novotného na vydanie zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov. Takže, pán poslanec Kaník, o deviatej ráno aj tak musíte prísť. Prajem vám pekný večer a dovidenia. (Prerušenie rokovania o 19.18 hodine.)
Sloboda, Vladimír, poslanec NR SR (2019-04-02):
Ďakujem. Tiež chcem pripomenúť členom výboru pre nezlučiteľnosť funkcií, že zasadáme o 12.30 hod. na obvyklom mieste na výbore. Ďakujem.
Prostredník, Ondrej, poslanec NR SR (2024-01-10):
Ďakujem, pán predsedajúci. Pani poslankyňa Kolíková, vystúpili ste v rozprave k voľbe predsedu volebnej komisie. Hovorili ste o tom, aká dôležitá voľba to je a ja by som na to rád zareagoval. Skutočne tie volebné procesy, ktoré prebiehajú na Slovensku, sú jednou z mála vecí, v ktoré má naša verejnosť ešte dôveru. Voľby naozaj ešte, vďakabohu, vnímame ako slobodné a demokratické, aj tie posledné napokon, hoci predosielala súčasná koalícia, že budú sfalšované, napokon všetci prijali ako voľby slobodné a demokratické. Teda človek, ktorého teraz vyberáme a ktorý vzíde z tejto voľby, bude garantom tejto veľmi dôležitej veci v demokracii, bude garantom volebných procesov, ktoré prebiehajú, a ja by som bol veľmi rád, aby sme naozaj vybrali človeka, ktorý zachová túto existujúcu dôveru našej verejnosti v rozhodujúci pilier demokracie, ktorým sú voľby, pretože myslím si, že to je akoby jedna z posledných nádejí, ktoré ešte máme pri tom všetkom, čo sa tu začína diať pod vedením súčasnej volebnej koalície. Ďakujem.
Bublavý, Dušan, poslanec NR SR (2012-08-09):
Ja by som len chcel poďakovať pánovi ministrovi za to, že naozaj druhý týždeň má toľko trpezlivosti a snaží sa, aby zákon o sociálnom poistení bol čo najlepší. Držím palce. Ďakujem za pozornosť.
Kollár, Jozef, poslanec NR SR (2010-12-02):
Ďakujem pekne, pán predsedajúci. Vážený pán minister, dámy a páni, ja chcem najskôr poďakovať pánovi poslancovi Pelegrinimu za jeho úzkostlivú starostlivosť pri dodržiavaní rokovacieho poriadku vďaka, ktorej som nehovoril dve minúty vo faktickej poznámke a teraz môžem hovoriť do hlasovania, ktoré bude o 11.30 hodine, ale nezneužijem to, ale v každom prípade vám ďakujem, bola to veľmi praktická, v môj prospech nakoniec vyvinutá poznámka. Dobre. Takže teraz k téme registračných pokladníc. Som toho názoru, že celá táto téma alebo celý príbeh okolo registračných pokladníc, a teraz je úplne jedno či s fiškálnym modulom alebo bez neho, je bohapustým, skutočne šikanovaním podnikateľov na Slovensku. A len tak pre pripomenutie, treba uviesť, že Česká republika registračné pokladnice nemá a neviem o tom, možno pán Burian takú štatistiku má, disponuje ňou, ak ju máte, pán Burian, tak vás ju poprosím. Neviem o tom, aby podiel šedej ekonomiky v Českej republiky bol vyšší ako podiel šedej ekonomiky alebo čiernej ekonomiky v Slovenskej republike. O takomto čísle naozaj neviem. To čo hovoril pán poslanec Kažimír, keď sa zase s úzkostlivou starostlivosťou pýtal, z čoho platia hlavne prevádzkovatelia reštauračných zariadení svojich čašníkov, môže z tých čiernych príjmov, tak skutočne platí, že ten kto kreatívne účtovníctvo alebo dva typy účtovníctva používa, no tak bude kreatívny v tom účtovníctve, či s pokladnicou alebo bez pokladnice. Bude kreatívny v tom účtovníctve, či s fiškálnym modulom alebo bez fiškálneho modulu. No a nakoniec, tí výrobcovia, dovozcovia, distributéri a servisujúce organizácie, ktoré servisujú pokladnice, tie boli osobne a kontaktovali aj mňa a tiež lobovali za to, aby sa fiškálne moduly zaviedli už od 1. januára 2011, to znamená, aby nedošlo k žiadnemu odkladu ani o šesť mesiacov, ani o rok, ani o dva roky, proste od 1. januára budúceho roka. Treba, ale zobrať na vedomie, že týchto spomínaných organizácií, importérov, predajcov, distributérov a nakoniec aj tých, ktorí poskytujú servis týmto modulom, týchto organizácií, ak sa nemýlim je na Slovensku niekoľko desiatok, myslím, že to číslo nie je ďaleko od pravdy, asi 26 alebo koľko je týchto dovozcov a predajcov. Na strane druhej počet podnikateľských subjektov, ktorých by sa toto dotklo, už nechcem teraz hovoriť dlho, obzvlášť v stave krízy hospodárskej, by sme im vytvorili ďalšie finančné záťaže, tak týchto subjektov je rádovo okolo 120 – 150 tisíc, podotýkam. Tak a teraz tu majme na miskách týchto váh, na jednej strane 26 subjektov, ktoré to dovážajú, áno, ja nepopieram, možno medzi tým už majú plné sklady, keď si už tie pokladnice doviezli a čakajú na ten okamih, kedy ich môžu distribuovať, tak tých 26 subjektov zarobí a tých 150 tisíc subjektov na to sakramentsky doplatí. Takže naozaj som presvedčený o tom, pán poslanec Burian, že vaša úzkostlivá starostlivosť o podnikateľov tu je predstieraná a falošná. Ďakujem pekne.
Paška, Pavol, predseda NR SR (2012-08-06):
Pani poslankyňa Vášáryová.
V. Veteška, podpredseda NR SR: (2004-09-08):
M. Maxon, poslanec: Ďakujem pekne za slovo. Vážené panie poslankyne, vážení páni poslanci, daň z pridanej hodnoty je kategóriou nepriamych daní, je v kategórii nepriamych daní aj preto, že táto daň vrátane teda ostatných nepriamych, napríklad spotrebných daní môže špecifickým spôsobom riešiť zdaňovanie niektorých tovarov. Ja vítam tú iniciatívu predkladateľov, že chcú špecifickým problémom zdaňovať predovšetkým tie tovary, ktoré sa týkajú oblasti vzdelania. Veľmi často sa argumentuje tým, že musíme všetko robiť pre to, aby sme mali zdravé verejné financie, aby sme dosiahli deficit maximálne 3,7 alebo 3,9 percenta z hrubého domáceho produktu, často aj mnohí renomovaní ekonómovia, ale predovšetkým ekonómovia, ktorí sa venujú fiškálnej politike, pozitívne hodnotia náš daňový systém, len vo veľa prípadoch nevidia, že sa môžeme perspektívne dopracovať k zdravému systému v oblasti verejných financií, ale už nebudú existovať vydavateľstvá, už nebudú existovať nakladateľstvá a významným spôsobom poklesne úroveň vysokoškolského vzdelania. Takže chcel by som poprosiť všetkých vás, aby sme tento návrh postúpili do druhého čítania a prípadne v druhom čítaní tie vecné problémy, ktoré návrh obsahuje, vo vzájomnej diskusii by sme mohli vyriešiť. Ďakujem pekne.
Vetrák, Milan, poslanec NR SR (2020-07-07):
Ďakujem pekne. Len aby členovia ústavnoprávneho výboru vedeli, že sa stretáme ihneď teraz v zasadačke ústavnoprávneho výboru na rokovanie.
Laurenčík, Milan, podpredseda NR SR (2021-09-30):
Pán poslanec, prosím, aby ste si dali rúško! Aj teda všetci ostatní. Vráťte čas pánovi poslancovi.
Dostál, Ondrej, poslanec NR SR (2019-05-14):
Pani poslankyňa Sárközy, ja úplne súhlasím, sledujeme rovnaký cieľ. Ak prejde v pôvodnom znení váš návrh, tak to tam bude explicitne napísané, že tam to právo fyzických osôb a právnických osôb spievať štátnu hymnu iného štátu nie je dotknuté. Ak by prešiel môj pozmeňujúci návrh, tak nebola by tam žiadna úprava a v tom prípade by to bolo napísané priamo v ústave, čl. 2 ods. 3, každý môže konať, čo nie je zákonom zakázané a zakázané a nikoho nemožno nútiť, aby konal niečo, čo zákon neukladá. Evidentne tam tie pochybnosti sú a netvrdím, že som zjedol všetku múdrosť sveta a možno sa mýlim, ale, ale teda mám dosť silné argumenty, prečo si myslím, že prinajmenšom k pokusu zakázať došlo tou novelou SNS a teda aj tým doplnením slova „iba“. No ale keď sa bavíme o jednoznačnosti zákonu, zákonov, tak napríklad v § 8 ods. 7 zákona o štátnych symboloch, ktorý upravuje spôsob používania štátnej vlajky, sa píše, že: „Ak ide o významnú udalosť Slovenskej republiky alebo významnú udalosť miestneho charakteru, používa sa vždy štátna vlajka. Popri nej sa používa štátna vlajka iného štátu vtedy, ak je prítomná oficiálna delegácia iného štátu. V takom prípade sa používa štátna vlajka na čestnejšom mieste vľavo z čelného pohľadu.“ Ja sa teda pýtam, je alebo nie je možné používať štátne vlajky iného štátu fyzickými a právnickými osobami na území Slovenskej republiky? Nemôže aj tu vzniknúť pochybnosť? Nemali by sme aj tu doplniť, že právo používať štátnu, právo fyzických osôb a právnických osôb používať štátnu vlajku iného štátu nie je predchádzajúcou vetou dotknuté? Lebo teoreticky... (Prerušenie vystúpenia časomerom.)
Kéry, Marián, poslanec NR SR (2012-12-13):
Ďakujem za slovo. Čo sa týka gymnázií, pani poslankyňa, opatrenia, ktoré sa urobili, vychádzajú z Národného programu reforiem vlády Ivety Radičovej a takisto odporúčaní OECD, ktoré naša vláda akceptuje, a rozmenené na drobné to znamená, že rovnaký normatív ide na žiakov základných škôl, ktorí študujú v 6. až 9. ročníku, a taký istý normatív ide na žiakov 8-ročných gymnázií, ktorí vlastne študujú v prime až kvarte. A jedna poznámka k osemročným gymnáziám – ja som poslancom Nitrianskeho samosprávneho kraja už druhé volebné obdobie a aj z tohto dôvodu som vo viacerých radách škôl ako člen a napríklad vám poviem príklad konkrétny – Gymnázium Janka Kráľa Zlaté Moravce. Pred pár rokmi sa do osemročného gymnázia hlásilo asi 120 žiakov, gymnázium zobralo 60 najlepších. Dnes je ten stav úplne iný. Dnes sa hlási, dajme tomu 27 žiakov a gymnázium Janka Kráľa by bolo schopné prijať 60 žiakov. Takže tá kvalita tam išla diametrálne dolu. Ďakujem.
Žiga, Peter, podpredseda NR SR (2024-01-17):
Skúsim vás tak okomentovať, hej? A poviem vám, že v ekonomickej teórii platí také pravidlo, ktoré sa volá, že omyl post hoc. A ten hovorí, že to, že jav A predchádzal javu B, neznamená, že ho vyvolal. Tak len trošku som okomentoval to, že či vaša diskusia vyvolala toto stretnutie, alebo nevyvolala. Ďalší vystupujúci, pán poslanec Dubéci.
Poliačik, Martin, poslanec NR SR (2015-10-02):
Ďakujem, pán predseda. Dajte, prosím, hlasovať podľa § 73 ods. 3 písm. c), že Národná rada prerokuje tento návrh zákona v druhom čítaní.
B. Bugár, podpredseda NR SR: (2005-09-22):
Otváram rozpravu k tomuto bodu programu a pýtam sa, či sa hlási do rozpravy niekto ústne, keďže nemám písomnú prihlášku. Konštatujem, že nikto. Vyhlasujem rozpravu za skončenú a zároveň prerušujem rokovanie o tomto bode programu. Vážené panie poslankyne, vážení páni poslanci, v rokovaní teraz budeme pokračovať hlasovaním o jednotlivých prerokovaných zákonoch. Preto vás vyzývam, aby ste sa vrátili do rokovacieho poriadku, aby sme mohli začať hlasovania, do rokovacej sály, pardon, aby ste sa vrátili podľa rokovacieho poriadku do rokovacej sály. (Smiech predsedajúceho.) Vážené panie poslankyne, vážení páni poslanci, budeme hlasovať o návrhu poslankyne Národnej rady Slovenskej republiky Evy Černej na vydanie zákona, ktorým sa mení a dopĺňa zákon č. 36/2005 Z. z. o rodine (tlač 1284). (Hlasovanie o návrhu poslankyne Národnej rady Slovenskej republiky Evy Černej na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov a ktorým sa mení zákon č. 300/2005 Z. z. Trestný zákon , tlač 1284.) Pán poslanec Gál ako spravodajca, nech sa páči, máte slovo, môžete uvádzať jednotlivé hlasovania. Ešte pre hlasovaním – pán poslanec Hort, procedurálny návrh? (Odpoveď poslanca.) Nech sa páči.
T. Cabaj, poslanec: (2009-04-15):
Pán predseda, pán podpredseda vlády, dámy a páni, kolegyne, kolegovia, Výbor Národnej rady Slovenskej republiky pre verejnú správu a regionálny rozvoj ma určil za spravodajcu k vládnemu návrhu zákona, ktorým sa mení zákon Národnej rady č. 10/1996 Z. z. o kontrole v štátnej správe v znení neskorších predpisov (tlač 1017). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Uvedený vládny návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 35. schôdze Národnej rady. Konštatujem, že uvedený vládny návrh zákona spĺňa z formálnoprávnej stránky všetky náležitosti uvedené v § 67 aj v § 68 zákona Národnej rady č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadujúce informácie. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskych spoločenstiev a v práve Európskej únie upravená nie je. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady z 31. marca 2009 č. 1041 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby uvedené výbory tento vládny návrh zákona prerokovali do 10. júna 2009 a v gestorskom výbore do 12. júna 2009. Skončil som, pán predseda, prosím, otvorte rozpravu.
Laurenčík, Milan, podpredseda NR SR (2022-03-17):
Ďakujem. Prosím, zaujmite miesto pre spravodajcov. Ja teraz otváram rozpravu do ktorej som dostal jednu písomnú prihlášku. Prihlásil sa pán poslanec Ondrej Dostál. Ešte predtým však v rozprave vystúpi pán navrhovateľ, nech sa páči.
Figeľ, Ján, podpredseda NR SR (2014-10-21):
Na vystúpenie pani poslankyne Mezenskej jedna faktická poznámka. Nech sa páči, Anton Martvoň.
Kazda, Radovan, poslanec NR SR (2021-05-13):
Vyzerá to, že áno, ďakujem a ospravedlňujem sa ešte raz boli... (Smiech v sále.)
P. Paška, predseda NR SR: (2007-12-06):
A ešte poprosím pána ministra, aby nám uviedol vládny návrh zákona, ktorým sa mení a dopĺňa zákon č. 218/2007 o zákaze biologických zbraní a o zmene a doplnení niektorých zákonov a o doplnení zákona č. 330/2007 o registri trestov a o zmene a doplnení niektorých zákonov , tlač 426. I. Valentovič, minister zdravotníctva SR: Ďakujem. Vážený pán predseda, vážené panie poslankyne, vážení páni poslanci, vzhľadom na to, že od 1. januára 2008, keď nadobúda účinnosť zákon č. 330/2007 Z. z. o registri trestov a o zmene a doplnení niektorých zákonov, nebude možné vydať odpis registra trestov žiadateľovi fyzickej osobe, ale len taxatívne ustanoveným orgánom. Vypúšťa sa požiadavka predložiť k žiadosti o vydanie povolenia na zaobchádzanie s vysoko rizikovými biologickými agensmi a toxínmi odpis registra trestov žiadateľovi fyzickej osobe. Súčasne sa v čl. 2 v § 14 ods. 3 zákona č. 330/2007 Z. z. o registri trestov a o zmene a doplnení niektorých zákonov rozširuje okruh oprávnených orgánov na vydanie odpisu registra trestov o Regionálny úrad verejného zdravotníctva so sídlom v Banskej Bystrici z dôvodu, aby bol oprávneným subjektom, ktorý môže požiadať Generálnu prokuratúru Slovenskej republiky o vydanie odpisu registra trestov na prípravu podkladov na vydanie, zmenu alebo zrušenie rozhodnutia o povolenie na zaobchádzanie s vysoko rizikovými biologickými agensmi a toxínmi. Novým spôsobom sa definuje aj bezúhonnosť tak, aby nezahŕňala trestné činy spáchané z nedbanlivosti. Pri trestných činoch proti životu a zdraviu ide napríklad o následky dopravných nehôd s motorovými vozidlami. Taký druh trestných činov nie je rozhodujúci na posúdenie spôsobilosti vykonávať funkcie uvedené v § 12 ods. 2 zákona. Vážený pán predseda, vážené panie poslankyne, vážení páni poslanci, obraciam sa na vás so žiadosťou o podporu predloženého návrhu zákona. Ďakujem.
P. Hrušovský, predseda NR SR: (2003-10-24):
Nech sa páči, pani poslankyňa, máte slovo.